Eŭropa Societo por Tradukaj Studoj (EST)

La Eŭropa Societo por Tradukaj Studoj (EST) estas internacia ne-profitcela organizaĵo kiu antaŭenigas esploron pri tradukado, interpretado kaj lokaĵigado.

 Nomo kaj mallongigo 
La Societo estis registrita la 28-an de majo 1993 ĉe la Bundespolizeidirektion en Vieno kiel la "Europäische Gesellschaft für Translationswissenschaft" (Eŭropa Societo por Tradukaj Studoj - EST).  Kiel asocio sub aŭstria juro, ĝia konstitucio estas en la germana sed la oficiala lingvo de la Societo estas la angla, tial ĉefas la angla nomo. La mallongigo "EST" devas esti prononcata kiel apartaj literoj.

 Celoj 
La celoj de la Societo kiel deklarita en ties Konstitucio estas:

 akceli esploron en tradukado kaj interpretado,
 antaŭenigi pluan edukadon de instruistoj pri tradukado kaj interpretado,
 proponi konsilon pri la trejnado de tradukistoj kaj interpretistoj.

 Historio 
La 12-an de septembro 1992, la partoprenantoj ĉe la Internacia konferenco "Translation Studies - An Interdiscipline" en Vieno konsentis krei la Societon, kiu estis oficiale registrita la 28-an de majo 1993(en) Translation Studies: An Interview with Mary Snell-Hornby (PDF).

La Societo kongresas ĉiujn tri jarojn, en Prago (1995), Granado (1998), Kopenhago (2001), Lisbono (2004), Ljubljano (2007), Leuven (2010), Germersheim (2013), Århus (2016) kaj Stellenbosch (2019). La okazigo de la deka kongreso estas planata en 2022 en Oslo.

 Komitatoj 
La Societo funkcias pere de sistemo de estraroj kaj komitatoj, ĉiu kun specifa tasko: la administra estraro, la konsila estraro, la juna sciencista premia komitato, la eventa subtena komitato, la libro-aĉeta subtena komitato, la Doktoreca Studa Komitato, la tradukada komitato, la terminara komitato kaj la komitato rilate al tutmonda reto de doktoriĝaj programoj pri tradukaj studoj kaj doktoriĝaj programoj kiuj inkluzivas komponanton de tradukscienco (angle: International Doctorate in Translation Studies, mallonge ID-TS).

Prezidantoj:

 Mary Snell-Hornby (1992–1998)
 Yves Gambier (1998–2004)
 Daniel Gile (2004–2010)
 Anthony Pym (2010–2016)
 Arnt Lykke Jakobsen (2016–2019)

En 2011 la Societo ankaŭ kreis la tradukan komitaton por komisii tradukojn de esploroj en tradukscienco. La terminara komitato estis kreita post la kongreso en 2013 por produkti terminaron rilate al terminoj pri tradukscienco kaj por helpi instigi la vikiprojekton pri tradukscienco.

 Premioj 
La Societo atribuas ĉiujare plurajn premiojn: al junaj sciencistoj por ĉeesti somerajn lernejojn pri tradukscienco, al akademiaj departementoj por aĉeti publikaĵojn pri tradukscienco. Ĝi donas ankaŭ premion por la organizado de traduksciencaj eventoj kaj por la tradukado de esploro rilate al tradukado.

Ĉiujn tri jarojn ĝi ankaŭ donas premion al la plej bona juna sciencisto en tradukscienco.

 Rimedoj por esploristoj 
La retejo pri rimedoj de la Societo (ekstera ligilo) inkluzivas ligilojn al listoj de konferencoj, asocioj de tradukistoj, retaj revuoj, esplorgrupoj, institucioj pri trejnado de tradukistoj, retaj bibliografioj kaj filmitaj intervjuoj kun tradukakademiuloj. La retejo ankaŭ donas ligilojn al esploroj en tradukaj studoj kaj al reta kolekto de konsiloj kaj gvidlinioj por junaj esploristoj.

 Publikaĵoj 
La Societo eldonis librojn surbaze de la diskutoj okaze de ĝiaj trijaraj konferencoj:

 Snell-Hornby, Mary, Franz Pöchhacker kaj Klaus Kaindl (eds), 1994, Translation Studies. An Interdiscipline . Amsterdamo & Philadelphia: John Benjamins.
 Snell-Hornby, Mary, Zuzana Jettmarová kaj Klaus Kaindl (eld.), 1997, Translation as Intercultural Communication , Amsterdamo & Philadelphia: John Benjamins.
 Chesterman, Andrew, Natividad Gallardo San Salvador kaj Yves Gambier (eld.), 2000, Translation in context. Amsterdamo & Philadelphia: John Benjamins.
 Hansen, Gyde, Kirsten Malmkjær kaj Daniel Gile (eld.), 2004, Claims, Changes and Challenges in Translation Studies  Amsterdamo & Philadelphia: John Benjamins.
 Gambier, Yves, Miriam Shlesinger kaj Radegundis Stolze (eld.), 2007, Doubts and Directions in Translation Studies . Amsterdamo & Philadelphia: John Benjamins.
 Gile, Daniel, Gyde Hansen & Nike Pokorn (eld.), 2010, Why Translation Studies Matters. Amsterdamo & Philadelphia: John Benjamins.
 Way, Catherine, Sonia Vandepitte, Reine Meylaerts and Magdalena Bartłomiejczyk (eds), 2013, Tracks and Trecks in Translation Studies. Amsterdamo & Philadelphia: John Benjamins.

 Referencoj 

 Vidu ankaŭ 
 IATE (terminologio)
Tradukoscienco
 Interkultura komunikado
 Plurlingvismo
 Lingva lokaĵigado

 Ekstera ligilo 


Kategorio:Tradukistaj organizaĵoj
Kategorio:Organizaĵoj fonditaj en 1993
Kategorio:Tradukistaj asocioj
Kategorio:Tradukoscienco